14. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 94324 της 11/31 Δεκ. 1996 (ΦΕΚ Β΄ 1191) Καθορισμός της βάσης για την ελάχιστη αμοιβή των Δικηγόρων για τις παραστάσεις ενώπιον των Δικαστηρίων. Έχοντας υπόψη: 1)Τις διατάξεις: α)Του άρθρ. 64 παρ. 3 Νόμ. 2065/92 για «αναμόρφωση της άμεσης φορολογίας και άλλες διατάξεις». β)Του άρθρ. 51 Νόμ. 2238/94 για την κύρωση του Κώδικα φορολογίας εισοδήματος και 2)Την από 30.7.93 απόφαση της Ολομέλειας των Προέδρων των Δικηγορικών Συλλόγων της Χώρας. 3)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: 1.Εφεξής ως βάση για την ελάχιστη αμοιβή των Δικηγόρων που προκαταβάλλεται για τις παραστάσεις ενώπιον όλων των δικαστηρίων, καθώς και για τις νομικές υπηρεσίες, στις οποίες προεισπράττεται δικηγορική αμοιβή, σύμφωνα με τις κείμενες διατάξεις θεωρείται το άθροισμα της κατά τις διατάξεις της φορολογικής νομοθεσίας ετήσιας επαγγελματικής αμοιβής και ενός σταθερού μέσου όρου τριακοσίων χιλιάδων δρχ. που αναφέρεται στη μισθωτική αξία της επαγγελματικής εγκατάστασης. 2.Η αμοιβή για κάθε παράσταση ενώπιον οποιουδήποτε δικαστηρίου, με την επιφύλαξη των επόμενων παραγράφων, καθορίζεται σε ένα τοις εκατό (1%) επί του ποσού που προκύπτει από το άθροισμα της ετήσιας επαγγελματικής αμοιβής και του σταθερού μέσου όρου τριακοσίων χιλιάδων δραχμών που αναφέρεται στη μισθωτική αξία της επαγγελματικής εγκατάστασης. 3.Η αμοιβή για τις παραστάσεις ενώπιον των τριμελών Εφετείων καθορίζεται σε ποσοστό τρία τοις εκατό (3%) του αθροίσματος της ετήσιας επαγγελματικής αμοιβής και του σταθερού μέσου όρου των τριακοσίων χιλιάδων δρχ. που αναφέρεται στη μισθωτική αξία της επαγγελματικής εγκατάστασης. 4.Η αμοιβή για τις παραστάσεις ενώπιον πενταμελών Εφετείων καθορίζεται σε πέντε τοις εκατό (5%) κατά τα ανωτέρω. Σελ. 402,562(α) Τεύχος 1363 Σελ. 6 5.Η αμοιβή για τις παραστάσεις ενώπιον Εφετείων Κακουργημάτων, Κακουργιοδικείων και ανώτατων δικαστηρίων καθορίζεται σε δέκα τοις εκατό (10%) κατά τα ανωτέρω. 6.Τ’ ανωτέρω ισχύουν και για την κατ’ αποκοπή αμοιβή για παραστάσεις για λογαριασμό του Δημοσίου, Ν.Π.Δ.Δ. Δήμων και Κοινοτήτων, Δημοσίων Οργανισμών και Επιχειρήσεων, Ασφαλιστικών Εταιρειών και Τραπεζών. Ως αμοιβή για διεξαγωγές αποδείξεων και παραστάσεις ενώπιον Πταισματοδικείων και Συμβολαιογράφων ισχύουν τα ποσά των αμοιβών που προβλέπονται από τις διατάξεις του Κώδικα Δικηγόρων όπως ισχύουν κάθε φορά. Οι διατάξεις των άρθρων 100 επ. του Κώδικα των Δικηγόρων για τα ελάχιστα όρια των αμοιβών εξακολουθούν να ισχύουν. 6.Δ.ζ.14 Προείσπραξη Δικηγορικής Αμοιβής 